## Odluka o izmjenama i dopunama Odluke o sklapanju ugovora sa zdravstvenim ustanovama i privatnim zdravstvenim djelatnicima za 1999. godinu

### NN 73/1999 (12.7.1999.), Odluka o izmjenama i dopunama Odluke o sklapanju ugovora sa zdravstvenim ustanovama i privatnim zdravstvenim djelatnicima za 1999. godinu

# HRVATSKI ZAVOD ZA ZDRAVSTVENO OSIGURANJE

Na osnovi odredbi članka 65. Zakona o zdravstvenom osiguranju ("Narodne
novine" br. 1/97 - pročišćeni tekst, 109/97, 13/98, 88/98, 10/99 i 34/99),
Upravno vijeće Hrvatskog zavoda za zdravstveno osiguranje na 14. sjednici
održanoj 5. srpnja 1999. godine, donijelo je

## **ODLUKU**

### **O IZMJENAMA I DOPUNAMA ODLUKE O SKLAPANJU UGOVORA SA ZDRAVSTVENIM USTANOVAMA I PRIVATNIM ZDRAVSTVENIM DJELATNICIMA ZA 1999. GODINU**

Članak 1.

U Odluci o osnovama za sklapanje ugovora sa zdravstvenim ustanovama
i privatnim zdravstvenim djelatnicima za 1999. godinu ("Narodne novine"
broj 165/98, 20/99 i 31/99) u članku 12. u stavci 1. na kraju briše se
točka i upisuje zarez, te dodaje tekst: "te broj osoba kojima je priznat
status izbjeglica u Republici Hrvatskoj".

Stavka 5. mijenja se i glasi:

"Zavod će obavljati usklađenja izmjenom sklopljenih ugovora o provođenju
zdravstvene zaštite od 1. srpnja, te od 1. rujna pa nadalje svaki mjesec
u slučajevima iz stavke 3. ovog članka, kada provjerom utvrdi da je došlo
do promjene broja opredijeljenih osiguranih osoba, s primjenom od prvog
dana u mjesecu kako je promjena utvrđena".

Iza stavke 5. dodaje se nova stavka 6. koja glasi:

"Iznimno, Zavod će u slučajevima kada se neprijeporno utvrdi izabrani
doktor osigurane osobe, kojoj je status osigurane osobe evidentiran u bazi
podataka osiguranih osoba Zavoda, obavljati usklađenja izmjenom sklopljenih
ugovora o provođenju zdravstvene zaštite s primjenom od 1. siječnja 1999.
godine."

Članak 2.

U članku 25. u tablici 1. I. Primarna razina zdravstvene zaštite iza
rednog broja 9.9. u stupcu 0 "Red. broj" dodaje se broj: "9.10.", u stupcu
1: "Vrsta zdravstvene zaštite" dodaje se tekst: "Dežurstvo u domu zdravlja
- po punktu (za djelatnost opće medicine i zdravstvenu zaštitu predškolske
djece)", u stupcu 2. "prema Odluci Upravnog vijeća Zavoda", u stupcu 3.
"Godišnja vrijednost u kn 1999. godine po timu" upisuje se iznos: "109.356,02".

U tablici 2. II. Sekundarna i tercijarna razina zdravstvene zaštite
iza rednog broja 1. u stupcu 0 "Red. broj" upisuje se broj: "1.1.", u stupcu
1. "Vrsta zdravstvene zaštite" dodaje se tekst: "Specijalističko-konzilijarna
zdravstvena zaštita - KB, KBC i Klinike", u stupcu 2. "Oblik", dodaje se
riječ: "bod" i u stupcu 3. "Iznos u kn" upisuje se broj: "6,53".

Članak 3.

Iza članka 29. dodaje se novi članak 29.a. koji glasi:

"29.a.

Za organizirano posebno dežurstvo u domu zdravlja, sukladno Odluci o
utvrđivanju mreže dežurstava u domovima zdravlja koji ne ugovaraju djelatnost
hitne medicinske pomoći u obliku dežurstva, pripravnosti, odnosno jedinice
ili stanice hitne medicinske pomoći, za djelatnost opće medicine i zdravstvene
zaštite predškolske djece, subotom iza redovnog radnog vremena na osnovi
preraspodjele radnog vremena, nedjeljom i praznikom, cijena se utvrđuje
prema vrijednosti dežurstva po punktu iz članka 25. u tablici 1. I. Primarna
razina zdravstvene zaštite pod rednim brojem 9.10. ove Odluke."

Članak 4.

Ova Odluka stupa na snagu danom objave u "Narodnim novinama."

Klasa: 025-04/99-01/73
Urbroj: 338-01-04-99-1
Zagreb, 5. srpnja 1999.

Predsjednik Upravnog vijeća
Hrvatskog zavoda za zdravstveno osiguranje
**doc. dr. sc. Mate Ljubičić,** v. r.

Odluka, NN 73/1999-1330